Kuɖa, October 17
Mibu ame si do dzi kpe nu vɔ̃ wɔlawo fe tsitretsiɖeŋunya . . . fe fu la ŋu.—Heb. 12:3.
Esi Paulo fo nu tso ŋutsu kple nyɔnu xɔsetɔ vovovowo ŋu vɔ la, ehe susu yi ame si ɖo dzidodo fe kpɔɖeŋu gãtɔ ɖi la dzi—eyae nye mía Afetɔ Yesu Kristo. Hebritɔwo 12:2 gblɔ be: “Edo dzi kpe fuwɔameti ŋuti fu, eye mebu ŋukpe ɖe naneke me o, eye wòbɔbɔ nɔ Mawu fe fiazikpui la fe ɖusime.” Vavãe, ele be ‘míafe susu nanɔ’ ale si Yesu do dzi le xɔse fe dodokpɔ sesẽtɔ kekeake me la ‘dzi’. Nusrɔ̃la Antipa kple Kristotɔ gbãtɔ bubu siwo ku xɔsetaku la ɖoe kplikpaa be yewomadzudzɔ nutefewɔwɔ na Yehowa o, abe ale si Yesu wɔe ene. (Nyaɖ. 2:13) Woafɔ wo ɖe tsitre woaɖanɔ agbe le dzifo, eye tefeɖoɖo sia fo “tsitretsitsi si nyo wu,” si xɔsetɔ siwo nɔ anyi le blema la nɔ mɔ kpɔm na la ta. (Heb. 11:35) Ɣeyiɣi aɖe megbe tso esime woɖo Fiaɖufea anyi le fe 1914 me la, wofɔ amesiamina wɔnutefe mawo katã ɖe tsitre yi dzifo ale be woa kple Yesu woaɖu fia ɖe amegbetɔfomea dzi.—Nyaɖ. 20:4. w16.10 3:12
Yawoɖa, October 18
Miyi edzi mianɔ dzi dem fo na mia nɔewo gbe sia gbe.—Heb. 3:13.
Dzila aɖewo mekafua wo viwo o, elabe wo dzilawo mekafu wo kpɔ o. Dɔtɔ geɖewo mekafua wofe dɔwɔviwo o, eya ta dɔwɔviawo faa konyi be womedea dzi fo na yewo o. Dzidede fo na ame bia be míakafu ame ɖe nu nyui aɖe si wòwɔ ta. Míagate ŋu ade dzi fo na amewo ne míeka ɖe edzi na wo be nɔnɔme nyuiwo le wo si alo ne míefa akɔ na “ame siwo fo dzi ɖe le.” (1 Tes. 5:14, etenuŋɔŋlɔa.) Helagbe me nya si gɔme woɖena zi geɖe be “dzidede fo na ame” fia “ameyɔyɔ va ame ɖokui gbɔ.” Esi míele subɔsubɔm kple mía nɔviwo ɖekae ta la, mɔnukpɔkpɔ geɖe sua mía si be míade dzi fo na mía nɔewo. (Nyagb. 4:9, 10) Ðe míewɔa mɔnukpɔkpɔa ŋu dɔ nana amewo nyana nu siwo ta míelɔ̃ wo ɖo kple ale si gbegbe míekpɔa ŋudzedze ɖe wo ŋua? Hafi míaɖo biabia sia ŋu la, anyo be míade ŋugble le lododo sia ŋu: “Nya si wogblɔ ɖe egblɔɣi la vivina loo!”—Lod. 15:23. w16.11 1:3-5
Fiɖa, October 19
Kpɔ ale si wònyo eye wòvivinae ɖa ne nɔviwo le afi ɖeka le ɖekawɔwɔ me!—Ps. 133:1.
Esi Mawu nɔ ale si nuwo anɔ na efe dukɔa gblɔm ɖi la, egblɔ be: “Mana woanɔ anyi ɖekae, abe alẽha le alẽkpo me ene.” (Mika 2:12) Gakpe ɖe eŋu la, Yehowa gblɔe ɖi to nyagblɔɖila Zefaniya dzi be: “Matrɔ dukɔwo fe gbegbɔgblɔ wòanye gbegbɔgblɔ dzadzɛ, ne wo katã nayɔ Yehowa fe ŋkɔ, eye woasubɔe le ɖekawɔwɔ me.” (Zef. 3:9) Aleke gbegbe míedaa akpee ye nye si be mɔnukpɔkpɔ su mía si míele Yehowa subɔm le ɖekawɔwɔ me! Eme kɔ fãa be aɖaŋuɖoɖo siwo tso gbɔgbɔ me, siwo le Mawu ŋutɔ fe Agbalẽa me la kpe ɖe Kristotɔ siwo nɔ Korinto kple tefe bubuwo la ŋu be wokpɔ hameawo fe dzadzɛnyenye, ŋutifafa kple ɖekawɔwɔ ta. (1 Kor. 1:10; Ef. 4:11-13; 1 Pet. 3:8) Egbea hã, esi Mawu fe habɔbɔa wɔ ɖeka le gbefãɖeɖe nya nyuia me ta la, wole Mawu fe tameɖoɖo wɔnukuwo ŋuti nya kakam le anyigba bliboa dzi. w16.11 2:16, 18
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn